मेटल-फार्मा शेयरों में खरीदारी से चढ़ा बाजार, अडाणी एंटरप्राइजेज में 5% की तेजी
BSE NSE Sensex Today, Stock Market Latest Updates आज यानी बुधवार (28 जून) को शेयर बाजार ने अपना ऑल टाइम हाई बनाया है। सेंसेक्स कारोबार के दौरान 63,907 के स्तर तक पहुंच गया। इससे पहले इसी महीने 22 जून को शेयर बाजार ने अपना ऑल टाइम हाई बनाया था।
आज यानी बुधवार (28 जून) को शेयर बाजार ने अपना ऑल टाइम हाई बनाया। सेंसेक्स कारोबार के दौरान 64,050 के स्तर तक पहुंच गया था। हालांकि इसके बाद इसमें थोड़ी गिरावट आई और ये 499 अंक चढ़कर 63,915 के स्तर पर बंद हुआ। इससे पहले इसी महीने 22 जून को शेयर बाजार ने अपना ऑल टाइम हाई बनाया था। तब सेंसेक्स ने 63,601 का स्तर छुआ था।
इधर, निफ्टी ने भी 19,011 का ऑल टाइम हाई बनाया। इसके बाद ये भी थोड़ा नीचे आया और 154 अंकों से ज्यादा की तेजी के साथ 18,972 के स्तर पर बंद हुआ। इससे पहले निफ्टी का ऑलटाइम हाई 18,887.60 था जो उसने 1 दिसंबर 2022 को बनाया था। NSE पर लगभग सभी सेक्टर्स में तेजी रही। सबसे ज्यादा निफ्टी मेटल और फार्मा चढ़ा।
अडाणी एंटरप्राइजेज का शेयर 5% से ज्यादा चढ़ा
सेंसेक्स के 30 शेयरों में से 24 में तेजी और 6 में गिरावट रही। सबसे ज्यादा 2.38% टाटा मोटर्स का शेयर चढ़ा। इसके अलावा सनफार्मा और एनटीपीसी के शेयरों में भी करीब 2 फीसदी की तेजी रही। गिरावट वाले शेयरों में सबसे आगे टेक महिंद्रा रहा जो 0.93% की कमजोरी के साथ बंद हुआ। वहीं NSE पर अडाणी एंटरप्राइजेज का शेयर 5% से ज्यादा चढ़ा।
इन्वेस्टर्स की वेल्थ 2.2 लाख करोड़ रुपए बढ़ी
बुधवार की मार्केट रैली से इन्वेस्टर्स की वेल्थ 2.2 लाख करोड़ रुपए बढ़ गई है। BSE यानी बॉम्बे स्टॉक एक्सचेंज पर लिस्टेड कंपनियों का मार्केट कैप पिछले सत्र में 292.13 लाख करोड़ रुपए था जो बढ़कर 294.33 लाख करोड़ रुपए हो गया।
हैवीवेट शेयरों में खरीदारी से बाजार को सपोर्ट मिला
जियोजित के रिसर्च हेड विनोद नायर ने कहा कि मल्टीपल अटैंप्ट के बाद, घरेलू बाजार रिकॉर्ड रिकॉर्ड हाई लेवल्स को बनाए रखने में सफल रहा। हैवीवेट शेयरों में बढ़ती खरीदारी के कारण ऐसा हुआ है। बाजार की तेजी को मजबूत एफआईआई इनफ्लो और चालू खाते के घाटे में कमी से भी सपोर्ट मिला। इन दोनों ने इन्वेस्टर्स सेंटीमेंट को पॉजिटिवली इम्पैक्ट किया है।
BPCL राइट्स इश्यू से 18,000 करोड़ जुटाएगी
भारत पेट्रोलियम कॉर्पोरेशन लिमिटेड को शेयरों के राइट्स इश्यू के माध्यम से 18,000 करोड़ रुपए तक जुटाने के लिए बोर्ड की मंजूरी मिल गई है। कंपनी ने एक एक्सचेंज फाइलिंग में कहा कि सभी वैधानिक मंजूरी मिलने के बाद ही फंड जुटाया जाएगा।
इस साल बाजार में अब तक 4% से ज्यादा की तेजी
इस साल बाजार में अब तक शानदार तेजी देखने को मिली है। इस साल की शुरुआत यानी 2 जनवरी (1 जनवरी को बाजार बंद था) को सेंसेक्स 61,167 के स्तर पर था जो अब (28 जून) 63,915 अंक पर पहुंच गया है। इस साल इसमें अब तक 4% से ज्यादा यानी 2,748 अंक की तेजी देखने को मिली है। एक्सपर्ट्स के अनुसार आगे भी ये तेजी जारी रह सकती है।
15 साल में 10 हजार से 60,000 पर पहुंचा बाजार
25 जुलाई 1990 को BSE सेंसेक्स ने पहली बार 1 हजार के स्तर को छुआ था। 1 हजार से 10 हजार तक आने में इसे तकरीबन 16 साल लगे (6 फरवरी 2006), लेकिन 10 हजार से 60 हजार तक के सफर को केवल 15 साल में पूरा कर लिया।
आइडियाफोर्ज टेक्नोलॉजी लिमिटेड का IPO 50.3 सब्सक्राइब हुआ
ड्रोन बनाने वाली कंपनी आइडियाफोर्ज टेक्नोलॉजी लिमिटेड का IPO 3 दिन में ही 50.3 सब्सक्राइब हो चुका है। रिटेल निवेशक इस IPO के लिए 26 जून से 29 जून तक बिडिंग कर सकते हैं। 7 जुलाई को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे।
DLM का IPO भी 2 ही दिन में 7.6 गुना भरा
वहीं इलेक्ट्रिक मैन्युफैक्चरिंग सर्विस उपलब्ध कराने वाली कंपनी साइएंट DLM का IPO भी 2 ही दिन में 7.6 गुना सब्सक्राइब हो चुका है। रिटेल निवेशक इस IPO के लिए 27 जून से 30 जून तक बिडिंग कर सकते हैं। 10 जुलाई को कंपनी के शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर लिस्ट होंगे। इसके अलावा सोमवार (26 जून) को ड्रोन बनाने वाली कंपनी आइडियाफोर्ज टेक्नोलॉजी लिमिटेड का IPO ओपन हुआ है, जिसके लिए आप 29 जून तक बिडिंग कर सकते हैं।
कल बाजार में रही थी तेजी
इससे पहले कल यानी मंगलवार को शेयर बाजार में तेजी देखने को मिली थी। सेंसेक्स 446 अंक बढ़कर 63,416 के स्तर पर बंद हुआ था। वहीं निफ्टी में 126 अंक की तेजी रही और यह 18,817 के स्तर पर बंद हुआ था। सेंसेक्स के 30 शेयरों में से 27 में तेजी और 3 में गिरावट देखने को मिली थी।
